A principios d'o sieglo XVI os turquemans d'Anatolia oriental yeran en contra d'os otomans. Asinas como se feba més grant o movimiento Quizil Bax os turquemans d'Anatolia lis oposaban més resistencia. O movimiento Kicil Bax heba plegato ta o sud d'Anatolia, en concreto l'antigo principato de Karamán. A lo problema político que suposaba sozmeter a las tribus turquemanas nomadas li se sumó o conflicto relichioso que representaba o xiismo d'os turquemans contra o sunnismo d'os otomans. En 1511-1512 esclaroton grants revueltas turquemanas en Anatolia, plegando t'Anatolia central, revueltas que pronto tenioron refirme de l'Imperio Persa Safavida.